बंशीधर नगर(गढ़वा) : अनुमंडल मुख्यालय के शहरी क्षेत्र सहित आसपास के ग्रामीण इलाकों में आयोजित होने वाले लोक आस्था का पर्व छठ पूजा की तैयारी जोरों पर है। छठ पूजा को लेकर प्रशासन भी रेस हो गया है। शनिवार को प्रमुख रविन्द्र पासवान, बीडीओ अमित कुमार व अंचलाधिकारी अरुणिमा एक्का ने वंशीधर नगर मंदिर स्थित सूर्य मंदिर, अहिरपुरवा स्थित काली मंदिर घाट व पाल्हे कला स्थित छठ घाट का आवलोकन करते हुए आयोजन समिति को कई आवश्यक दिशा निर्देश दिये। बीडीओ ने आयोजन समिति के सदस्यों को अपने पुरे सदस्यों की सूची मोबाइल नंबर के साथ प्रखंड कार्यालय एवं थाना में जमा करने छठ घाट क्षेत्र में मादक पदार्थ के साथ साथ जुआ पर पुरी तरह पाबंदी लगाने का निर्देश दिया। उन्होने कहा कि छठ पूजा से पहले रविवार को आयोजित होने वाले साप्ताहिक बजार मे आने वाले भीड़ से यातायात प्रभावित नहीं हो इस पर विशेष ध्यान देने की जरुरत है। मौके पर बिससूत्री प्रखण्ड अध्यक्ष ओमप्रकाश गुप्ता, आशीष कुमार सहित अन्य लोग उपस्थित थे।